stanford-oval/wikipedia huggingface dataset:
עמנואל סרירו

| --- | --- |
 לידה:  1704 ה'תס"ה פאס
 פטירה:  1738 (בגיל 34 בערך) ה'תצ"ט
 מדינה:  מרוקו
 רבותיו:  רבי יהודה בן עטר
 חיבוריו:  תורי זהב, פוקח עיוורים, שפת אמת, שיטה למסכת בבא קמא
 
הרב עמנואל (ב"ר יהושע) סְרִירוֹ (ה'תס"ה 1704 - ה'תצ"ט 1738) היה רב, מקובל, איש הגות ומחבר ספרים, מחכמי העיר פאס.
ביוגרפיה

נולד בשנת ה'תס"ה בעיר פאס שבמרוקו, לאביו רבי יהושע, נצר למשפחת סרירו אשר היגרה לצפון אפריקה מקסטיליה, בזמן גירוש ספרד, וכדור שביעי לרבי שאול בעל התעודה. נקרא על שם רבינו עמנואל (ב"ר מנחם) סרירו.
למד בישיבת רבי יהודה בן עטר, לצד חברו רבי שמואל בן זקן, ושניהם חברו ספר חידושים על מסכת בבא קמא, כשהם מזכירים זה את זה בכתביהם. הספר יצא לאור במרוקו, בשנת ה'תצ"ג.
מגיל צעיר כבר נחשב לעילוי, ובגיל ארבע עשרה וחצי כבר החל לחבר את ספרו על הגדה של פסח.
מלבד עיסוקו בתלמוד ובהלכה, הרב סרירו הרבה לעסוק בהגות יהודית, במוסר ובחכמת הקבלה.
הרב סרירו נודע בכתיבתו הנאה והמליצית, וחיבר קרוב למאתיים פיוטים, שירים וקינות, אותם ריכז בספרו "שפת אמת", כשאת חלקם חיבר "כלאחר יד" כלשונו. רבים מהם הועתקו על ידי חכמי דורו והדורות שלאחריו, ונקבעו בקובצי קינות ופיוטים ששמשו את חזני העיר.
בהקדמה לספרו 'שפת אמת' הוא כותב:
"והנה אנכי הצעיר בבית אבי, מיום שעמדתי על דעתי מי"ג שנה ומעלה הייתה רוח השיר נוססת בי, כי שורש הנשמה תורה על כך כאשר נתברר אצלי ואין כאן מקום להאריך, ומאז הייתי עושה שירים אחת הנה ואחת הנה כלאחר יד, ולא הייתי טורח לעשותם על פי הדקדוק הדק ביתדות ותנועות כי יש בדבר טורח רב, אך הייתי שומר מספר התנועות במספרם כמשפטם על פי הניגון בעליה וירידה ..."
הרב סרירו נפטר בדמי ימיו, ברעב שהיה בשנים ה'תצ"ח - ה'תצ"ט, והוא כבן 34 שנים בלבד.
חיבוריו

תורי זהב - פירוש על הגדה של פסח, יצא לאור במהדורה מחודשת בשנת ה'תשע"ח, על ידי המכון למצוות התלויות בארץ
פוקח עיוורים - קיצור וביאור ספר חובת הלבבות עם הקדמה והוספות (נ"י 2290).
שפת אמת - קרוב למאתיים פיוטים וקינות, כתב יד (ברלין 2872).
דרושים - ביאור פרקי דרבי אליעזר, חידושי פסוקים ועוד (נ"י 6217)
דרך חיים - פי' על משלי, תוכחות מוסר, מקומו לא ידוע (מוזכר בספריו)
הערות שוליים

↑  סדר יחסו הוא כדלהלן; אביו רבי יהושע, בן רבי מנחם, בן רבי דוד, בן רבי מנחם, בן רבי דוד, בן רבי שאול בעל התעודה.
↑  עמנואל סרירו, בפר שכל טוב - שיטה למסכת בבא קמא, בפרויקט "כתיב" באתר הספרייה הלאומית
↑  חיים בנטוב, משפחת סרירו, באתר מורשת מרוקו, ‏17 באוגוסט 2016
↑  כפי שכתב בהקדמתו לספרו: "שנה זו שנת ת"פ לפ"ק בחדש ניסן ואני היום בן ארבעה עשר שנה וחצי. יה"ר מלפני י"י ב"ה שישפיע עלי שפע יראתו ואהבתו וחכמה כחכמת אלהינו ברחמיו וברוב חסדיו".
↑  ישראל כהן, בהתאסף - גיליון י"ח, ירושלים: הוצאת טקסט רץ, ה'תשפ"ב, עמ' נ"ד
↑  [nli.org.il/he/books/NNL_ALEPH990044022160205171/NLI ספר תורי זהב], באתר הספרייה הלאומית
| --- | --- |
בקרת זהויות :  NLI: 987010825328205171
פיליפ רבור

| --- | --- |
אין תמונה חופשית
 לידה:  22 באפריל 1957 (בן 67) Bovernier, שווייץ 
 מדינה:  שווייץ 
 השכלה:  אוניברסיטת לוזאן 
 השתייכות:  צבא שווייץ 
 דרגה:  גנרל 
 
פיליפ רבור (Philippe Rebord;‏ נולד ב-22 באפריל 1957) הוא איש צבא שווייצרי בדימוס, אשר שימש כראש הכוחות המזוינים (מקביל לרמטכ"ל) של צבא שווייץ בין השנים 2017–2019.
ביוגרפיה

פיליפ רבור נולד בואלה בשנת 1957. הוא קיבל תואר בהיסטוריה מאוניברסיטת לוזאן. בשנת 1985 הוא התגייס לצבא. הוא שירת במספר תפקידי פיקוד ומטה. במשך מספר שנים הוא היה מדריך בבתי ספר צבאיים וקצין במטה הכללי. בשנת 1997 הוא היה בשנת השתלמות בצרפת.
בשנת 2016 הודיע אנדרה בלאטמן על סיום תפקידו הקרוב והחל מ-1 בינואר 2017 רובר מונה לראש הצבה השווייצרי. זמן קצר לאחר קבלת מינוי, רבור פעל לקידום רכישת מטוסי קרב חדשים. כמו כן הוא פעל להגדלת תקציב הביטחון והתאמתו לצרכים העדכניים.
בשנת 2019 הוא הודיע על כוונתו לעזוב את הצבא עקב בעיות בריאות. הוא עזב בדצמבר 2019 ובמקומו מונה תומאס זיסלי.
ערוץ תקשורת

ערך זה עוסק בתווך בו עוברים אותות תקשורת. אם התכוונתם לתחנה בטלוויזיה, כחלק מתקשורת המונים, ראו .
בתקשורת נתונים, ערוץ תקשורת הוא מדיום שנעשה בו שימוש להעברת מידע משולח למקבל על ידי אותות.
ניתן להפריד בין ערוצי תקשורת חוטיים (למשל סיבים אופטיים, כבלים קואקסיאלים) לבין ערוצי תקשורת אלחוטיים (למשל לוויינים) בהם המידע עובר דרך תווך טבעי כמו אוויר או חלל.
הפרדה מקובלת נוספת היא בין ערוצי שידור חד כיווניים לדו כיוונים, וכן בין ערוצי תקשורת מנקודה לנקודה, לערוצי תקשורת בהם מבצעים שידור (Broadcast).
סוגיה עיקרית בערוצי תקשורת היא אמינות השידורים, שנפגעת כתוצאה מרעש.
מידול ערוצי תקשורת

המטרה במידול ערוץ תקשורת היא היכולת לחזות את מאפייניו, לרבות אמינותו. המידול נעשה באופנים שונים:
ניתן למדל ערוץ באופן פיזיקלי על ידי חישוב של התהליכים הפיזיקליים שעוברים האותות. לדוגמה, בתקשורת אלחוטית ניתן למדל את הערוץ על ידי חישוב של אופי ההחזרה של אותות מפני השטח של אובייקטים הנמצאים בסביבה. ניתן גם להכניס לחישוב מספרים אקראיים כדי לדמות התערבות חיצונית או רעש אלקטרוני אצל הצד המקבל. מודלים נפוצים הם "ערוץ רעש לבן גאוסי אדטיבי" ו"ערוץ דעיכות ריילי".
ניתן למדל ערוץ באופן סטטיסטי. ערוץ התקשורת מיוצג על ידי שלשה של: הקלט  \,i, הפלט  \,o, ופונקציית המעבר  \,p(i,o). פונקציית המעבר מהווה את ההסתברות שאם המקבל קיבל  \,o, השולח שלח בדיוק  \,i.
כמו כן ניתן לשלב בין האופנים הפיזיקלי והסטטיסטי.
כיווניות התקשורת

מבחינת כיוון זרימת המידע, ערוצי תקשורת נחלקים לשלושה סוגים:
ראו גם

תווך
תקשורת דו-כיוונית לסירוגין
עונת 1972/1973 בגביע אירופה לאלופות בכדורסל

עונת 1972/1973 בגביע אירופה לאלופות בכדורסל הייתה העונה ה-16 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-9 בנובמבר 1972 ותחרות הסתיימה ב-22 במרץ 1973. בתחרות השתתפו 27 קבוצות. 
בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לחצי הגמר, בו נערכו שני מפגשים. מנצחי חצי הגמר נפגשו במשחק הגמר שנערך ב-22 במרץ בלייז'.
התחרות הסתיימה בניצחון של איניס וארזה, בפעם השלישית בתולדות המועדון ובפעם השנייה ברציפות.
מהלך התחרות

בשלבים המוקדמים נקבעו 8 עולות לשלב רבע הגמר.
מהלך התחרות > בית א'

|  | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | איטליה סימנטל מילנו | 3 | 6 | 3 | 0 | 552 | 512 | 40 |
| 2. | יוגוסלביה הכוכב האדום בלגרד | 3 | 5 | 2 | 1 | 521 | 533 | 12- |
| 3. | ספרד 1939 ריאל מדריד | 3 | 4 | 1 | 2 | 485 | 487 | 2- |
| 4. | ישראל מכבי תל אביב | 3 | 3 | 0 | 3 | 550 | 576 | 26- |
מהלך התחרות > בית ב'

|  | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | ברית המועצות צסק"א מוסקבה | 3 | 6 | 3 | 0 | 510 | 453 | 57 |
| 2. | איטליה איניס וארזה | 3 | 5 | 2 | 1 | 503 | 475 | 28 |
| 3. | רומניה דינמו בוקרשט | 3 | 4 | 1 | 2 | 469 | 505 | 36- |
| 4. | צ'כוסלובקיה סלביה פראג | 3 | 3 | 0 | 3 | 489 | 538 | 49- |
מהלך התחרות > שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
|   |   |   |   |   |   |   |   |   |   |   |   |   |   |   |  |
|   |   איטליה סימנטל מילנו |   איטליה סימנטל מילנו | 72 | 100 |   | 172 |   |  |  |  |  |  |  |  |  |
|  |   איטליהאיניס וארזה |   איטליהאיניס וארזה | 97 | 115 |   | 212 |   |  |  |  |  |  |  |  |  |
|  |   איטליהאיניס וארזה |   איטליהאיניס וארזה | 97 | 115 |   | 212 |   |   |   איטליהאיניס וארזה |   איטליהאיניס וארזה | 71 |   |  |  |  |
|  |  |  |  |  |  |  |  |   |   איטליהאיניס וארזה |   איטליהאיניס וארזה | 71 |   |  |  |  |
|  |  |  |  |  |  |  |  |   |   ברית המועצות צסק"א מוסקבה |   ברית המועצות צסק"א מוסקבה | 66 |   |  |  |  |
|  |   יוגוסלביה הכוכב האדום בלגרד |   יוגוסלביה הכוכב האדום בלגרד | 90 | 83 |   | 173 |   |   |   ברית המועצות צסק"א מוסקבה |   ברית המועצות צסק"א מוסקבה | 66 |   |  |  |  |
|  |   יוגוסלביה הכוכב האדום בלגרד |   יוגוסלביה הכוכב האדום בלגרד | 90 | 83 |   | 173 |   |  |  |  |  |  |  |  |  |
|   |   ברית המועצותצסק"א מוסקבה |   ברית המועצותצסק"א מוסקבה | 98 | 100 |   | 198 |   |  |  |  |  |  |  |  |  |
ישראל בתחרות

מכבי תל אביב בשלב הראשון של המוקדמות ניצחה את הקבוצה "אלוויק" השוודית 117:65 ו-93:37 העפילה לסיבוב השני של המוקדמות. בשלב זה היא פגשה בו"ס פרוט ליה הבלגית וניצחה גם אותם 74:97 ו-65:72. בשלב רבע הגמר היא שיחקה בבית א' וסיימה אותו במקום הרביעי.
פבראדה

| --- | --- |
סמל פבראדהסמל פבראדה

 מדינה:  ליטא ליטא
 מחוז:  מחוז וילנה מחוז וילנה
 מחוז משנה:  שווינציאן
 גובה:  124 מטרים
 אוכלוסייה:  ‏
  ‑ בעיירה:  4,735 (1 בינואר 2023)
 קואורדינטות:  54°59′N 25°47′E﻿ / ﻿54.983°N 25.783°E﻿ / 54.983; 25.783
 http://www.svencionys.lt/lit/I_pradzia
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד פבראדה(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד פבראדה  he tabBackground:;tabBorder:#aaa;defaultTab:0;
פבראדה (בליטאית: ‏Pabradėקובץ:Pabrade.ogg‏Ⓘ‏; בפולנית: Podbrodzie, פודברודז'יה; ביידיש: פּאָדבראָדז) היא עיירה במחוז המשנה שווינציאן שבמחוז וילנה בליטא, בסמוך לגבול בלארוס, בה התקיימה עד השואה קהילה יהודית גדולה.
תולדות היישוב

העיירה נזכרת לראשונה במאה ה-15, ובשנים שלאחר מכן הייתה בבעלות משפחות אצולה פולניות. עם חיבור היישוב למסילת הברזל בקו סנקט פטרבורג-ורשה בשנת 1862, הואץ פיתוחו.
לאחר מלחמת העולם הראשונה, ובהתאם להסכם ריגה, נכלל היישוב בתחום הרפובליקה הפולנית השנייה.
הקהילה היהודית

בין מלחמות העולם נמנו בעיירה כ-1,000 יהודים, ופעלו בה בית ספר עברי ותנועות נוער יהודיות. עם כיבוש האזור בידי הצבא האדום בספטמבר 1939, נאסרה בעיירה פעילות זו, והולאם בה המסחר הפרטי.
ב-29 ביוני 1941, במהלך מבצע ברברוסה, נכבשה העיירה בידי הגרמנים, ואלו החלו בביצוע מעשי התעללות ורצח ביהודיה, בסיוע הליטאים. ביום 15 ביולי בלבד נרצחו בעיירה כ-60 יהודים. בד בבד, הוטלו על יהודי העיירה גזירות שונות, ובהן הגבלות תנועה, חובת ענידת טלאי צהוב וחובת ביצוע עבודות כפייה מגיל 12 ומעלה. בהמשך רוכזו יהודי העיירה בגטו קטן שהוקם בה, בו הוטלו עליהם תשלומי כופר גבוהים.
בעקבות הגעת מידע ליודנרט המקומי על כוונת הגרמנים לחסל את הגטו שביישוב, הצליחו להימלט ממנו קרוב למחצית מיושביו. ביהודים הנותרים בוצעה סלקציה, ורובם הועברו למחנה הריכוז פוליגון, בו נרצחו ב-28 בספטמבר 1941.
ערפילית החזרה

הפליאדות וערפילית ההחזרה המקיפה אותן
ערפילית החזרה היא סוג של ערפילית המורכבת מענני גז ואבק המחזירים ומפזרים אור של כוכבים קרובים. האנרגיה של אור הכוכבים אינה מספיקה על מנת ליינן את מולקולות הגז וליצור ערפילית פליטה, אך אם יש מספיק אור שמתפזר אז ניתן להבחין בערפילית. ספקטרום הקרינה שמוחזר מהערפילית זהה לספקטרום הפליטה של הכוכבים המאירים אותה. ההבחנה בין ערפיליות החזרה וערפיליות פליטה נעשתה על ידי אדווין האבל בשנת 1922.
הצבע של ערפיליות החזרה הוא בדרך כלל כחלחל, שכן אור כחול מתפזר יותר בקלות מאשר אור אדום (בדומה לפיזור האור הכחול על ידי האטמוספירה של כדור הארץ). בתוך ענני הגז ניתן למצוא אבק של יסודות שונים, ביניהם פחמן, ברזל וניקל. חלקיקי הברזל והניקל נוטים להתיישר עם השדה המגנטי של הגלקסיה ולגרום לאור המפוזר מהם להיות מקוטב מעט. בתוך ערפיליות החזרה יש לעיתים אזורים בהם נוצרים כוכבים חדשים מהגז והאבק של הערפילית.
ידועות כיום כ-500 ערפיליות החזרה, הידועות ביותר הן הערפילית שמקיפה את הפליאדות וחלקים מערפילית אוריון (חלקים אחרים שלה הן ערפיליות פליטה ובליעה). סביב כוכבים בהירים רבים, כגון אנטארס ואלנילם, ניתן להבחין בערפיליות החזרה.
הערות שוליים

↑  James B. Kaler (1998). Kosmische Wolken. Materie-Kreisläufe in der Milchstraße. Spektrum Akademischer Verlag
ערפילית הבומרנג

| --- | --- |

ערפילית הבומרנג
 נתוני תצפית
 קבוצת כוכבים:  קנטאור
 שמות נוספים:  גלקסיית עניבת הפרפר,   PGC 3074547
 סוג:  ערפילית פרוטופלנטרית
 בהירות נראית:  13.06 
 עלייה ישרה:  12ʰ 44ᵐ 45.45ˢ
 נטייה:  ‏11.4″ ‏31′ ‏54°‏-
 מאפיינים פיזיים
 מרחק:  5,000  שנות אור 1,532.99  פארסק
 
ערפילית הבומרנג היא ערפילית פרוטופלנטרית הממוקמת במרחק של 5,000 שנות אור מכדור הארץ בקבוצת הכוכבים קנטאור. היא ידועה גם בשם ערפילית עניבת הפרפר המקוטלגת תחת השם PGC 3074547. הטמפרטורה בערפילית היא 1 קלווין (272.15- מעלות צלזיוס), מה שהופך אותה לנקודה הטבעית הקרה ביותר ביקום המוכר לנו (מחוץ למעבדה).
ערפילית הבומרנג היא, לפי ההשערה, מערכת כוכבים המתפתחת לכדי הפיכה לערפילית פלנטרית. היא ממשיכה לשנות צורה ולהתפתח בגלל זרימת הגז מהגרעין כלפי חוץ. הגז נפלט מכוכב באחד משלבי ההתפתחות המאוחרים שלו הנמצא במרכזה. הכוכב מאבד מסה ופולט אור המאיר את האבק בערפילית. אבק בקנה מידה מילימטרי מסתיר חלקים ממרכז הערפילית כך שרוב האור הנראה יוצר צורה של שתי אונות נגדיות המזכירות שעון חול במבט מכדור הארץ. הגז נפלט מהפנים החוצה במהירות של 164 קילומטר לשנייה ומתרחב במהירות כשהוא נע לחלל. התרחבות זו באה לידי ביטוי בטמפרטורה הנמוכה במיוחד בערפילית.
קית' טיילור ומייק סקארוט קראו לה בשם "ערפילית הבומרנג" בשנת 1980 לאחר שצפו בה בטלסקופ האנגלו-אוסטראלי במצפה הכוכבים סידינג ספרינגס. לאחר שלא הצליחו לראות אותה בבירור מספיק האסטרונומים חזו באסימטריה קלה בלבד בין שתי האונות שלה שרימזו על צורה כשל בומרנג. בהמשך, הערפילית צולמה בפירוט על ידי טלסקופ החלל האבל בשנת 1998 שחשף צורה סימטרית של שעון חול.
בשנת 1995 בעזרת הטלסקופ התת-מילימטרי השוודי שבצ'ילה אסטרונומים גילו שאותה ערפילית היא המקום הקר ביותר ביקום המוכר מלבד תופעות שנוצרו במעבדה. עם טמפרטורה של 272.15 מעלות צלזיוס מתחת לאפס, כלומר מעלה אחת מעל האפס המוחלט. טמפרטורה זו היא קרה מקרינת הרקע הקוסמית, שהיא קרינה המתאימה לטמפרטורה של 270- מעלות צלזיוס (2.7 קלווין).
ראו גם

ערפילית פלנטרית
פיסת סיליקון

פיסת סילקון שעליה מומש מעגל חשמלי בטכנולוגית VLSI
פרוסת סיליקון שיוצרה באינטל, ניתן להבחין במעגלים רבים לפני שהם מופרדים בחיתוך הלייזר
פיסת סיליקון (באנגלית: Die) היא מעגל משולב המורכב על פרוסות של סיליקון גבישי (wafers).
רוב הייצור הסדרתי במיקרואלקטרוניקה מתבסס על שימוש בפרוסות של סיליקון גבישי. בתום תהליך הייצור, מכילה כל פרוסה כזו מאות או אף אלפים של רכיבים זהים, שצורתם בדרך כלל מרובעת. רכיבים אלה מופרדים בתום התהליך על ידי חיתוך הפרוסה לאורך ולרוחב. כל מרובע כזה, המכיל רכיב אחד, הוא פיסת סיליקון.
הרכיבים שהופרדו מהפרוסה עוברים תהליך זיווד, שבסופו כל רכיב ארוז בתוך אריזה מחומר פלסטי או קרמי, הרכיב הארוז נקרא שבב (Chip) והוא משמש להרכבת מעגלים מודפסים.
| --- | --- |
בקרת זהויות :  GND: 4197163-2
עיכוב טרופוספירי

עיכוב טרופוספירי הוא כינוי לתופעת עיכוב פיזיקלית בעת מעבר גלי רדיו בשכבת הטרופוספירה של כדור הארץ, הנמצאים בשימוש בתחום אותות GNSS.
הטרופוספירה, הממוקמת בין פני הקרקע לגובה של 60 קילומטרים מעליה, מייצרת תופעה של עיכוב באותות GNSS העוברים דרכה במסעם ממשדר הלוויין אל עבר מקלט.
העיכוב הטרופוספירי תלוי בטמפרטורה, בלחץ, בלחות וכן במיקום האנטנות של המשדר והמקלט, הנתונים על פי:
ניתן לכתוב זאת כך:
כאשר  n הוא מקדם הרפרקציה של האוויר ו  N=10^{-6}(n-1) היא השבירה.
את השבירה ניתן לחלק לשבירה הידרוסטטית, או שבירה כתוצאה מגזים יבשים
(בעיקר  _{2}N ו  _{2}O), ושבירה רטובה כתוצאה מאדי מים,  N=N_{hydr}+N_{wet}.
לכל אחד מהרכיבים השפעות שונות על אותות GNSS. התכונה המשמעותית של הטרופוספירה היא שהתווך שלה אינו מפזר גלים אלקטרומגנטיים עד 15GHz, או במילים אחרות, השפעות הטרופוספירה אינן תלויות בתדירות, עבור אותות GNSS.
לכן, מדידות הפאזה של הגל הנושא והקידוד נמצאות תחת אותה השפעה, בניגוד לעיכוב היונוספירי המייצר שגיאה משמעותית יותר במדידות.
תוצאה ישירה של היותה לא תלויה בתדירות היא שלא ניתן לחשב את השגיאה על ידי חישוב תוצאות מדידות בשני תדרים שונים, כשם שנעשה בשגיאת היונוספירה.
לכן, הדרך היחידה לנטרל את השגיאה במדידות היא על ידי מודל חישובי הנשען על מידע תצפיתי מקדים. למרות הקושי למעשה כ-90% מהשגיאה מגיעה מרכיב הידרוסטטי ניתן לחיזוי [Leick, 1994]‏.
רכיבי השגיאה

תיאור קצר של השפעות רכיבי האטמוספירה הרטובה והיבשה על אותות GNSS להלן:
האטמוספירה היבשה ניתנת לחישוב מהטמפרטורה והלחץ על פני הקרקע, על ידי שימוש בחוקי גאזים אידיאליים. הרכיב הרטוב, הלא צפוי והקשה למידול ולכן, עבור ניווט מדויק, העיכוב מוערך יחד עם הקואורדינטות.
העיכוב הטרופוספירי תלוי בנתיב האות דרך האטמוספירה, ולכן ניתן לתיאור בעזרת זווית ההגבהה של הלוויין. אולם עקב ההבדל הגדול בין שני הרכיבים העיקריים המתוארים לעיל, היבש והרטוב, עדיף להשתמש במפות שונות עבור כל רכיב. למרות זאת, מודלים פשוטים, כמו "RTCA-MOPS, 2006", משתמשים במיפוי אחיד לשני הרכיבים.
מספר מודלים טרופוספריים נומינליים קיימים בספרות, המשתנים על פי הפרופילים האנכיים והמיפוי. באופן עקרוני, ניתן לחלקם לשתי קבוצות: בעלי אוריינטציה גאודטית ובעלי אוריינטציה ניווטית. הקבוצה הראשונה כוללת את ססטמוינן (Sastamoinen), הופפילד (Hopfield) ואחרים [Xu, 2007]‏, מדויקים יותר אך גם מורכבים יותר, ודורשים בנוסף מידע מטאורולוגי עדכני של פני השטח, וכתוצאה מכך דיוקם מושפע מדיוק הנתונים עליהם הם נשענים. הקבוצה השנייה מדויקת פחות אך אינה דורשת מידע מטאורולוגי.
מודלים טרופוספיריים לדוגמה > מודל טרופוספירי עבור "Standard Point Positioning"

להלן מודל טרופוספירי עבור חישוב "Standard Point Positioning":
המודל המובא כאן מ"Collins, 19999"‏
, אומץ על ידי מערכות SBAS, כגון WAAS,‏ EGNOS...‏ [RTCA-MOPS, 2006]
במקרה שלנו ישנה פונקציית מיפוי משותפת לרכיבים הרטובים והיבשים:
כאשר  T_{z,dry} ו  T_{z,wet} מחושבים בעזרת גובה המקלט והערכה של חמשת הפרמטרים המטאורולוגיים: לחץ[ P ( mbar)], טמפרטורה [ T ( K)], לחץ אדי מים  [ e ( mbar)], קצת ירידת הטמפרטורה [ \beta  ( K/m)] וקצב דעיכת תכולת אדי המים [ \lambda  (חסר ממדים)]. פקטור  M(E) הוא [Black ו Eisner, 1984] המפוי:
החישוב דלעיל תקף עבור זוויות הגבהה של לוויינים  E מעל 5 מעלות.
עבור קו רוחב  \phi  נתון של מיקום המקלט, והיום בשנה  D (כלומר מה- 1 בינואר), ערכו של כל פרמטר מטאורולוגי נלקח מתוך הממוצע לפרמטרים אלו שחושב מראש.
אמנם, כל ערך של הפרמטרים ( P,  T,  e,  \beta ,  \lambda ) מחושב כ:
כאשר  D_{min}=28 עבור קווי רוחב צפוניים ו  D_{min}=211 עבור קווי רוחב דרומיים. הביטויים  \xi _{0}(\phi ) ו  \Delta \xi (\phi ) הם ערכי הממוצע והשונות העונתית בקו הרוחב של המקלט  \Phi , לאחר אינטרפולציה ליניארית מטבלת ערכים דיסקרטיים קיימים.
נתוני העיכוב האנכי בגובה 0, ‏ T_{z,dry} ו  T_{z,wet}נתונים על ידי:
העיכוב האנכי  T_{z,dry} ו  T_{z,wet} עבור מקלט בגובה  H מחושב לכן כך:
כאשר  H הוא הגובה מעל פני הים, במטרים,  k_{1}=77.604\,K/mbar,  k_{2}=382000\,K^{2}/mbar,  R_{d}=287.054\,J/Kg/K,  g_{m}=9.784\,m/s^{2} ו  g=9.80665\,m/s^{2}.
מודלים טרופוספיריים לדוגמה > מודל טרופוספירי עבור "Precise Point Positioning"

הדוגמה להלן היא אחת ממודלי הטרופוספירה הממומשים על ידי תוכנת "GIPSY-OASIS II", אשר אינה דורשת נתוני מטאורולוגיה מהשטח. המודל משתמש במפת ניאל, שמתחשבת במשתנים שונים עבור נתוני הרכיבים הרטוב והיבש:
במימוש זה, הרכיב הרטוב מוערך על ידי פילטר ניווט יחד עם נתוני מיקום המקלט. גישה זו מאפשרת פישוט משמעותי של המודל לעיכוב אנכי, עם ערכים נומינליים:
כאשר  a=2.3\,m,  b=0.116\cdot 10^{-3}, ו  H הוא הגובה מעל פני הים, במטרים.
 T_{z_{0},wet}=0.1\,m ו  \Delta T_{z,wet} מוערכים
T_{z_{0},wet}=0.1\,m and  \Delta T_{z,wet} משוערך כהילוך מקרי (באופן טיפוסי  1\;cm^{2}/h מהרעש) בניווט, מסנן קלמן, יחד עם קואורדינטות, ומשתנים אחרים.
הדיוק של הערכת  \Delta T_{z,wet} במיקום סטטי הוא ברמת סנטימטרים בודדים.
הערות שוליים

↑  [Leick, 1994] Leick, A., 1994. GPS Satellite Surveying. Wiley-Interscience Publication, USA.
1 2  [RTCA-MOPS, 2006] RTCA-MOPS, 2006. Minimum Operational Performance Standards for Global Positioning System / Wide Area Augmentation System Airborne Equipment.rtca document 229-c.
↑  [Xu, 2007] Xu, G., 2007. GPS: theory, algorithms, and applications. Springer-Verlar, Germany.
↑  [Collins, 1999] Collins, J., 1999. Assessment and Development of a Tropospheric Delay Model for Aircraft Users of the Global Positioning System. M.Sc.E. thesis, Department of Geodesy and Geomatics Engineering Technical Report No. 203, University of New Brunswick, Fredericton, New Brunswick, Canada.
↑  [Black and Eisner, 1984] Black, H. and Eisner, A., 1984. Correcting satellite Doppler data for tropospheric effects. Journal of Geophysical Research. 89, pp. 2616-2626.
↑  למעשה, עקב המודל הפשוט ביותר בשימוש, השגיאה בהערכת הרכיב היבש מוכללת בהערכת הרכיב הנ"ל
↑  ראו Linear observation model for PPP, באתר Navipedia
ערוץ מזה

| --- | --- |

 פרטי הערוץ
 מדינה:  גאורגיה גאורגיה
 קטגוריה:  חדשות ובידור
 סוג:  ערוץ פרטי
 תאריך השקה:  אפריל 2003
 שפה:  גאורגית
 משרד ראשי:  טביליסי
 אזור קליטה:  גאורגיה, אירופה
 שיטת שידור:  45 UHF
 הצפנה:  Türksat 2A (לוויין)
 http://www.mze.ge/
מזֶה (בגאורגית: მზე; באופן מילולי: "השמש") הוא ערוץ טלוויזיה פרטי הממוקם בטביליסי, בירת גאורגיה. משנת 2005 הוא משדר בעיקר שידורי ספורט ובידור.
היסטוריה

הערוץ נוסד באפריל 2003. המייסדים ובעלי הערוץ הראשונים היו הבנקאי ושר הכלכלה הגאורגי לשעבר, ואנו צ'חארטישווילי, ויצרן המלט חבר הפרלמנט, דוד בז'ואשווילי (אחיו של גלה בז'ואשווילי, שהיה באותם ימים ראש המועצה לביטחון לאומי של גאורגיה), שהצטרף בשנת 2004. כל אחד מהם החזיק ב-50% מהמניות.
במחצית הראשונה של 2005 נותר בז'ואשווילי הבעלים היחיד של הערוץ. בשנה שלאחר מכן, ב-4 בינואר 2006, הוא מכר 78% ממניותיו בערוץ לבעל המניות שהחזיק ב-100% ממניותיו של ערוץ הטלוויזיה רוסתווי 2, קיבר חלוואשי.
ביולי של אותה שנה, ירדה מן המרקע בגאורגיה, תוכנית הטוק-שואו הפופולרית "ארצ'בניס סר'וורקזה" ("על סף הבחירה"), לאחר שהתוכנית פקפקה בגרסה הרשמית של מותו של ראש ממשלת גאורגיה זוראב ז'ווניה. הסיבה הישירה להורדת התוכנית הייתה ביקורת שהעביר חבר הפרלמנט, גיגה בוקריה (כיום סגן שר החוץ של גאורגיה), ממפלגת השלטון בגאורגיה על אופן סיקורה את הפגנות האופוזיציה ביוני של אותה שנה. מנהלי הערוץ הודיעו על סגירת תוכנית הטוק-שואו, ופיטורי העורכים שעסקו בענייני פוליטיקה, עקב שינוי בפורמט השידורים של הערוץ, לדבריהם.
בקיץ 2006 מכר בז'ואשווילי את יתרת מניותיו בערוץ לחברת "גאורגיאן אינדסטריאל גרופ", וחלוואשי מכר את החזקותיו לחברת "גאוטרנס" ("GeoTrans"). כשהמטרה הייתה ליצור חברת החזקות לשני ערוצי הטלוויזיה מזה ורוסתווי 2. סכום העסקה נותר לא ידוע. העסקה, שהושלמה רק בינואר 2007, הייתה כי חלוואשי, שהיה חבר קרוב של איראקלי אוכרואשווילי, יחזיק ב-78% ממניות החברה החדשה ויתרת 22% יועברו לבעלות חברת "סאקצמנטי" שבבעלות דוד בז'ואשווילי. בתחילת 2007 אוחד ערוץ מזה עם רוסתווי 2 ותחנת הרדיו "סטריאו 1", תחת מטרייה אחת.‏
במרץ 2008 הודיעה קואליציה של ארגוני אופוזיציה בגאורגיה על החרמת ערוצי הטלוויזיה מזה ורוסתווי 2, בטענה כי דיווחיהן מוטות לטובת שלטונו של מיכאיל סאקשווילי בגאורגיה. לאקט זה של האופוזיציה קדמה אמירה מטעם הנהלת רוסתווי 2, כי יש להשעות את שיתוף הפעולה עם מנהיג האופוזיציה לבאן ג'צ'צ'לידזה עד שיתנצל על התבטאות מעליבות כלפי עיתונאים של התחנה.
כיום

כיום מחזיקה "גאורגיאן אינדוסטריאל גרופ" ב-45% ממניות החברה ויתרת המניות מוחזקות על ידי קבוצת "גאומדיה" ("GeoMedia") המחזיקה גם ברוב מניותיה של רוסתווי 2. החברה רשומה באיי מרשל.
הערות שוליים

↑  ‏הרשויות מאשימות, טוק-שואו של ערוץ הטלוויזיה הופסק, 7 ביולי 2005, "סיביל ג'ורג'יה", (באנגלית)
↑  ‏בעלת רוסתווי 2 קנתה מניות של ערוץ מזה, 4 בינואר 2006, "סיביל ג'ורג'יה", (באנגלית)
↑  רוסתווי 2 לא למכירה, 20 בנובמבר 2006, (באנגלית)
1 2  קואליציית האופוזיציה מחרימה את רוסתווי 2 וערוץ מזה, 24 במאי 2008, "סיביל ג'ורג'יה", (באנגלית)
פטר וייס (פוליטיקאי)

פטר (משה) וייס (נולד ב-8 במאי 1947) כיהן במשך 24 שנים כראש המועצה האזורית גזר עד לשנת 2018.
ביוגרפיה

וייס נולד בכפר מלק (Melek) בצ'כוסלובקיה (היום בסלובקיה) להורים ניצולי השואה, חיים ואילנה. בשנת 1949 עלה לישראל עם הוריו ואחותו רבקה והם נקלטו בתחילה במחנה עולים שער העלייה שבחיפה. לאחר כשבועיים עברו בני המשפחה עם עוד קומץ של משפחות ממוצא צ'כוסלובקי והונגרי למושב משמר איילון.
עד שנת 1982 עסק וייס בחקלאות. הוא היה בעליה של רפת גדולה. במקביל החל דרכו כנהג אוטובוס במועצה האזורית והמשיך בתפקידים שונים.
קריירה

בשנת 1989 נבחר על ידי מליאת המועצה האזורית גזר לתפקיד סגן ראש המועצה כנציג המושב משמר איילון ובשנת 1994 נבחר לראשונה לראשות המועצה בבחירות אישיות. ב-2009 נבחר לקדנציה רביעית. בדצמבר 2013 נבחר לקדנציה חמישית. בבחירות המקומיות בשנת 2018 הפסיד את ראשות המועצה לרותם ידלין בהפרש של 157 קולות.
חיים אישיים

בשנת 1977 נישא לאתי עמנואל ואב לארבעה ילדים.
הערות שוליים

↑  יפה נבו, פטר וייס נבחר שוב לראשות המועצה, באתר mynet (כפי שנשמר בארכיון האינטרנט), 21 בינואר 2009
ערך זה הוא קצרמרבנושא אישים. אתם מוזמנים לתרום לוויקיפדיה ו.
פבלודר

פבלודר (בקזחית: ‏Pavlodar/Павлодарקובץ:Kk-pavlodar.ogg‏Ⓘ‏) היא עיר בצפון-מזרח קזחסטן ובירת המחוז הקרוי על שמה. העיר ממוקמת על גדות הנהר אירטיש כ-400 ק"מ צפון-מזרחית לבירה אסטנה ובקרבת הגבול עם רוסיה. על פי אומדן רשמי מתאריך 1 בינואר 2023 אוכלוסיית העיר מונה 367,254 בני אדם, רובם רוסים, וכמחצית ממספרם קזחים, בעיר קיימות קהילות קטנות יותר של אוקראינים וגרמנים ואף קהילה יהודית קטנה יותר.
היסטוריה

העיר נוסדה בשנת 1720 על ידי הקוזאקים ונקראה בשם קוריאקובסקי על-שם האגם, שממנו הם שאבו מלח באזור. ב־1861 השם שונה לפבלודר (מתנת פבל) על שם הנסיך פבל, בנו של אלכסנדר השני, שנולד אז. בתקופה זו העיר הייתה נווה קטן במדבר, חסר חשיבות עד שב־1955 תוכנית האדמות הבתוליות של חרושצ'וב התחילה לצבור תאוצה ולמקום באו מתיישבים רבים שעזרו לפיתוחה ותיעושה של העיר. בעיר נבנו רבעים ובתי חרושת רבים, והיא הפכה לאחת הגדולות בקזחסטן. הכרזת עצמאות קזחסטן הביאה לתאוצה בהתפתחות העיר. נבנה בה בית כנסת ומקווה טהרה מתרומתו של אלכסנדר משקביץ.